Page:Comical story of Thrummy Cap and the ghaist (1).pdf/10

10 I'll gae an' try to get some mair; Sae down the stair again he goes, To get o' drink anither dose: Being positive to ha'e some mair But still he faund the ghaist was there, Now on a but behind the door; Says he ye didna ill before, Dear brother Thrummy sae I'll try You ance again because I'm dry, He fills his jug straught out below, An' up the stair again does go. John marvell'd sair but didna spier, Again where he did get the beer; For it was strongar than the first, Sae they baith drank till like to burst; Syne did compose themselves to rest, To sleep a while they thought it best. An hour in bed they hadna been, And scarcely well had clos'd their een, When just into the neighbouring cham'er, They heard a dreadfu' din and clamour: Beneath the bed claes John did cowr But Thrummy jumpt upon the floor, Him by the sark tail John did haud, Ly still, quoth he, fat are ye mad? Thrummy then ga'e a hasty jump, And took John in the ribs a thump, Till on the bed he tumbled down, In little better than a swoon, While Thrummy fast as he could rin, Set aff to see fat made the din, The chamber seem'd to him as light,